Document ID: 31998D0270

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Απριλίου 1998 σχετικά με την απόσυρση των εγκρίσεων για τα φυτοπροστατευτικά προϊόντα που περιέχουν τη δραστική ουσία fenvalerate (Κείμενο που παρουσιάζει ενδιαφέρον για τον ΕΟΧ) (98/270/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3600/92 της Επιτροπής, της 11ης Δεκεμβρίου 1992, για θέσπιση λεπτομερών κανόνων για την εφαρμογή του πρώτου σταδίου του προγράμματος εργασίας το οποίο αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου, όσον αφορά τη θέση σε εμπορία φυτοπροστατευτικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1199/97 (2), και ιδίως το άρθρο 6 παράγραφος 5,
Εκτιμώντας:
ότι στον κανονισμό (ΕΚ) αριθ. 933/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2230/95 (4), καθορίστηκαν οι δραστικές ουσίες που περιέχονται σε φυτοπροστατευτικά προϊόντα και ορίστηκαν κράτη μέλη εισηγητές για την εφαρμογή του κανονισμού (ΕΟΚ) αριθ. 3600/92 7
ότι η fenvalerate ήταν μία από τις 90 δραστικές ουσίες που καλύφθηκαν από το πρώτο στάδιο του προγράμματος εργασίας το οποίο προβλέπεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου (5) 7
ότι, για την ουσία αυτή, οι ενδιαφερόμενοι αρμόδιοι έχουν κοινοποιήσει επισήμως στο κράτος μέλος που είχε ορισθεί ως εισηγητής ορισμένες πληροφορίες οι οποίες απαιτούνται δυνάμει του άρθρου 6 παράγραφος 1 του κανονισμού (ΕΟΚ) αριθ. 3600/92 για να υποστηριχθεί η συμπερίληψη της εν λόγω δραστικής ουσίας στο παράρτημα Ι της οδηγίας 91/414/ΕΟΚ 7
ότι, σύμφωνα με το άρθρο 6 παράγραφος 4 του κανονισμού (ΕΟΚ) αριθ. 3600/92, το κράτος μέλος που έχει ορισθεί εισηγητής πληροφόρησε την Επιτροπή ότι κανένας από τους φακέλους που είχαν υποβληθεί δεν πληρούσε τις απαιτήσεις του άρθρου 6 παράγραφοι 2 και 3 του κανονισμού 7
ότι, σύμφωνα με το άρθρο 6 παράγραφος 5 του κανονισμού, κανένα κράτος μέλος δεν έχει δηλώσει στην Επιτροπή ότι επιθυμεί να εξασφαλίσει τη συμπερίληψη αυτής της δραστικής ουσίας στο παράρτημα Ι της οδηγίας 91/414/ΕΟΚ 7
ότι πρέπει να ληφθεί υπόψη ότι ένα πλήρες «πακέτο» στοιχείων που απαιτείται για την αξιολόγηση αυτής της ουσίας δεν πρόκειται να γνωστοποιηθεί στο πλαίσιο του προγράμματος εργασίας 7 ότι, η αξιολόγηση και η συμπερίληψη αυτής της ουσίας στο παράρτημα Ι δεν είναι εφικτή σ' αυτό το πλαίσιο 7 ότι, επομένως, θα πρέπει να ληφθεί απόφαση ώστε να αποσυρθούν οι επί του παρόντος ισχύουσες εγκρίσεις φυτοπροστατευτικών προϊόντων τα οποία περιέχουν αυτή τη δραστική ουσία 7
ότι η παρούσα απόφαση δεν αποκλείει το ενδεχόμενο μελλοντικής αξιολόγησης της ουσίας fenvalerate στο πλαίσιο των διαδικασιών για νέες δραστικές ουσίες που προβλέπονται στο άρθρο 6 της οδηγίας 91/414/ΕΟΚ 7
ότι η παρούσα απόφαση δεν αποκλείει το ενδεχόμενο να ληφθούν μέτρα από τα κράτη μέλη βάσει των οποίων θα χορηγείται περίοδος χάριτος για τη διάθεση, αποθήκευση, διάθεση στη αγορά και χρησιμοποίηση των αποθεμάτων που υπάρχουν, σύμφωνα με τις διατάξεις του άρθρου 4 παράγραφος 6 της οδηγίας 91/414/ΕΟΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη εξασφαλίζουν:
1. ότι οι εγκρίσεις φυτοπροστατευτικών προϊόντων τα οποία περιέχουν την ουσία fenvalerate θα αποσυρθούν εντός περιόδου 12 μηνών μετά την ημερομηνία της παρούσας απόφασης,
2. ότι, από την ημερομηνία της παρούσας απόφασης, καμία έγκριση φυτοπροστατευτικού προϊόντος το οποίο περιέχει την ουσία fenvalerate δεν πρόκειται να χορηγηθεί ή να ανανεωθεί δυνάμει της δυνατότητας παρέκκλισης η οποία προβλέπεται στο άρθρο 8 παράγραφος 2 της οδηγίας 91/414/ΕΟΚ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 7 Απριλίου 1998.

Labels: 0
3
6